《惜秋华 牵牛花》
清代·沈皞日

茅屋松窗，正西溪溪曲，短篱低亚。秋草试花，枝枝锦葵墙下。

荒亚渐少芳菲，映碧藓、牵藤斜挂。如画。向穿针小楼，星星缀乍。

相对更潇洒。看疏疏密密，并凌霄添架。清浅银河，记得旧时罗帕。

翠云谁倚阑干，惜空庭、仙风吹罢。凉夜。待梧飘、鹊桥应驾。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。